Akakiiko kámaka ga president akalwanyisa obulyake n’enguzi aka Anti Corruption Unit kakutte abantu babiri abateeberezebwa okuba nti babadde beyita banamagye nebanyaga ensimbi ku bantu omuli nábabaka ba parliament.
Abakwate y’e Turyarugayo Edward abadde yeyita Charles Edwin Isreal Ocom myaka 54, mutuuze ku kyalo Kibumbiro e Busega mu division ye Lubaga mu Kampala.
Omulala ye Babibaasa Frankline oluusi yeyita major Muhindo, oba Major Baguma myaka 54, mutuuze e Kabaale zone Busega mu division ye Lubaga mu Kampala.
Kigambibwa nti babadde bakozesa amannya gákulira akakiiko ka Anti Corruption Unit Brig Gen. Henry Isoke, nebasaba abantu sente okubakolera ku bintu ebyenjawulo.
Omukwanaganya wa banamawulire ku kakiiko kano Bunya Emmanuel agambye nti bamaze emyaka ebiri nga banoonya abantu bano.
Kigambibwa nti abasajja bano bebamu baliko ababaka ba parliament bebanyagako ensimbi, nga babasuubizza nti bagenda kubateerayo akabega ewa president Museveni abawe obwa minister.
Mu nkola yeemu nti baliko abantu bebazze balimba okubatwala ewa president Museveni gwebayita Muzeeyi, nti mbu abafunire emirimu.
Abakwate balinze kutwalibwa mu mbuga zámateeka bewozeeko.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn